
KRITISKE ANALYSER

kendt fra Den Alternative Velfærdskommission 

NOTAT:
GUMPETUNGT TRAFIKFORLIG – med tvivlsomme miljømæssige og velfærdsmæssige perspektiver og med store trafikpolitiske mangler og skavanker.
TRANSPORTFORLIG.
Alle folketingets partier bortset fra Enhedslisten, altså også Socialdemokratiet og SF, har med regeringen indgået et forlig om en såkaldt ”Grøn transportpolitik” til i alt 94 mia. kr frem til 2020 år. 

Det må anerkendes, at der er med forliget først og fremmet sker en tiltrængt renovering af jernbanedriften jernbaneinvesteringer til omkring 50 mia. Der er dog først og fremmest tale om at fortidens forsømmelser indhentes gennem udskiftning af det nedslidte og skrantende signalnet til omkring 20 mia. kr. samt gennem fortsat skinneudskiftning og udbygning og opgradering af en række strækninger (først og fremmest Kh – Rg) til omkring 15 mia. kr.  
Herudover indeholder forliget nye motorvejinvesteringer for omkring 30 mia. kr, jf. nedenstående figur.
Men når forliget af regeringen fremhæves som en sejr for miljø, beskæftigelse og kollektiv trafik er der ikke belæg herfor, snarere tværtimod.

GRØN TRANSPORTPOLITIK?
Vedrørende miljøet fremhæves det således i forliget som målsætning, at ”transportsektoren skal yde sit bidrag til opfyldelsen af kravet om en reduktion på mindst 20 procent af CO2 – udledningen fra de ikke kvoteomfattede sektorer i 202 i forhold til niveauet i 2005” 
.  Som led heri indgår det i forliget, at regeringen vil udarbejde et beslutningsgrundlag for en grøn kørselsafgift som led i en omlægning af bilbeskatningen, jf. regeringsudspillet ”Bæredygtig Transport – bedre infrastruktur”
.
Tilsammen vurderer regeringen, at den samlede udmøntning af forslagene vil give en reduktion af i CO2 udledningen på mellem 0,7 og 1,5 mio. tons årligt i 2020 i forhold til basisfremskrivningen., men fremlægger ikke nærmere beregninger og dokumentation herfor.

Figur: Transportforligets væsentligste anlægsarbejder 
.

Der er god brug for effektfulde indgreb mod stigende energiforbrug og forurening fra transportsektoren i Danmark. I 2007 steg transportsektoren energiforbrug med 4,1 procent, så sektoren nu står for næsten en tredjedel af det danske CO2 udslip, svarende til over 16 millioner tons CO2. Det skyldes alt overvejende vejtrafikkens stigende omfang.

Men det virker højst usandsynligt, at forliget + regeringens plan vil medføre den nødvendige og angivne reduktion heri. 
For det første fordi en betydelig del af forligets kortere sigtede investeringer som anført går til udbygning af en række motorveje, hvilket alt andet lige vil medføre stigende vejtrafik og dermed tværtimod stigende CO2 – udslip. 
For det andet fordi regeringen har koblet indførelsen af en (baseret på fremtidig teknologi) kørselsafgift i 2012 med en halvering af registreringsafgiften.  Den høje registreringsafgift i Danmark har hidtil hold bilparken nede sammenlignet med fx andre nordiske lande. Nedsættes registreringsafgiften vil den nok føre til en udskiftning af den ældre del af bilparken med nye og mere energieffektive modeller. Men samtidig vil den kraftige prisnedsættelse fører til en nettostigning i antallet af biler i Danmark med mellem 10 og 15 procent.  Og da al erfaring viser, at når først bilerne er købt, vil de også blive brugt, vil det i sig selv medføre et stigende kørselsomfang.
Uanset evt. indførelse af kørselsafgift vil konsekvensen således i bedste tilfælde blive en march på stedet, i værste tilfælde tværtimod stigende energiforbrug og CO2 udledning og ikke som angivet af regeringen faldende.

BESKÆFTIGELSE OG VELFÆRD.

Af regeringen – og af Socialdemokratiet – fremhæves i forbindelse med forliget også, at det vil give øget beskæftigelse. Således peger finansministeren på, at aftalen giver en stimulans til økonomien på ca. 5 mia. kr. ekstra i 2009-10 i forhold til det, der indgår på finanslovens for 2009. Men som påpeget af Arbejderbevægelsens Erhvervsråd er der i den samlede pakke reelt kun tale om en meget begrænset udvidelse af udvidelse i forhold til det hidtidige investeringsomfang. 

Omfangsmæssigt er dette imidlertid de rene pebernødder, som formentlig højst vil give en merbeskæftigelse på omkring 5.000 personer, blandt fordi vejanlæg er en ikke særlig beskæftigelsestung form for investeringer.

Som bekendt har især Socialdemokraterne berettiget presset på for at få gennem øgede offentlige investeringer som modtræk mod den økonomiske krise og stigende arbejdsløshed. Det forekommer imidlertid højst mærkværdigt, at partiet her har valgt at satse på vejanlæg og nu har opnået/gået med på sådanne i det aktuelle transportpolitiske forlig.

I forhold til nye – i øvrigt miljømæssigt tvivlsomme – vejinvesteringer ville det for beskæftigelsen og velfærden og miljøet have været langt mere udbytterigt, hvis de anvendte over 30 mia. kr. til nye motorvejs anlæg var blevet brugt til at hæve regeringens anlægsramme for kommunale investeringer i nedslidte skoler, børneinstitutioner og i kommunal energibesparelse.

LANGT MERE ATTRAKTIV KOLLEKTIV TRAFIK?

Endelig fremhæves forliget af transportminister Lars Barfod en sejr for den kollektive trafik, der ”gør denne langt mere attraktiv”. 

Det må som sagt anerkendes, at jernbanen med forliget endelig oplever en tiltrængt og positiv renovering og opgradering. Men som anført er der i høj grad tale om indhentning af årevis af forsømmelse og deroute. Dette vil utvivlsomt bidrage til at modvirke de senere års snigende tilbagegang i jernbanens passagerantal. Men de planlagte investeringer og serviceforbedringer i timemodellen, som opgraderingerne skal føre frem til, vil altså først få effekt om hen imod 10 år.

Skal der virkelig flyttes passagerer fra vej til bane skal der for det første sættes med anderledes konkrete og håndfaste her og nu serviceforbedringer. Dernæst skal der for det andet sættes kraftigt ind med økonomiske virkemidler i vejtrafikken dvs. med ”nettoprisforhøjelser” på bilkørsel (regeringen vil i første omgang kun udligne kørselsafgift med reduktion i registreringsafgift). 

Så længe det ikke sker er det højst tvivlsomt, hvorvidt der herigennem vil ske den store overflytning af passagerer til fra bil til jernbane. Den skadelige virkning af de mange nye motorveje vil være langt større .For jernbanen indebærer forliget derfor formentlig primært højst en konsolidering. 
Hertil kommer, at hele bussiden af den kollektive transport fortsat får lov til at forfalde. Godt nok indeholder transportforliget afsættelse af nogle milliarder kroner til diverse forsøg på busområdet.

Men de tre væsentlige problemer på bustransportens område gøres der intet ved. Det er for det første, at regeringen skattestop har ”taget toppen af stigningen i prisstigningerne på benzin og diesel”, hvilket har betydet at bustaksterne er steget ligeså meget som benzinpriserne. For det andet at regeringen i 2004 sløjfede milliard tilskud til at holde taksterne i den kollektive trafik nede.  Og endeligt for det tredje, at regeringens stramme økonomiske rammer for regioner og kommuner tvinger disse til i stort omfang at nedlægge ruter og forringe servicen i de regionale trafikselskaber. 

Konsekvensen har været en markant forringelse af buskørslens konkurrencedygtighed i forhold til personbilerne og siden 2001 et fald i passagertallet i busserne på 9 %. 
Figur: Udvikling i benzinpriser og bustakster i region Hovedstaden(indeks 2003 = 100) 

GUMPETUNGT TRAFIKFORLIG.

Alt i alt er det indgående trafikforlig altså bortset fra renoveringen af jernbanerne ingen stor sejr for miljø, beskæftigelse, velfærd og kollektiv trafik. Snarere er det tale om et gumpetungt forlig, som det er besynderligt at opleve SF og Socialdemokratiet som deltagere i.
� ) Regering og forligspartier: En grøn transportpolitik, s 7.


� ) Jf. Regeringen: Bæredygtig Transport – bedre infrastruktur


� ) Kilde: Brock, Jeppe Laursen; Beim, Jakob Hvide og Østergaard, Mette: Grøn plan sænker ikke CO2 – udslip. Politikken 30. Jan. 09.


� ) Jf. Madsen, Martin (AE – rådet) : Regeringens trafikplan er oppustet.


� ) Jf. Keiding , Peter: Regeringens trafiksatsning er kraftigt underfinansieret. Information.  10-11. Jan. 09


� ) Danske Regioner: Passagerudvikling 2003 – 2007 for de regionale trafikselskaber.





